
REUNITS

D’una banda, el Sr. Vicenç Margalef Parellada, director de l’Agència Catalana de Cooperació al Desenvolupament de la Generalitat de Catalunya (ACCD en endavant), que actua en virtut de les facultats que li atorga l’article 9.3.f) dels Estatuts de l’ACCD, aprovats pel Decret 236/2003, de 8 d’octubre, i nomenat per l’Acord GOV/141/2022, de 5 de juliol (DOGC núm. 8704 de 7.7.2022).

I de l'altra, el Sr. Luís Neves Cabral Domingos, amb número d’identificació 110300203995F, actuant com a representant del Centro de Apoio a Informação e Comunicação Comunitária –CAICC, entitat depenent del Centre Informàtic de la Universitat Eduardo Mondlane, amb número d’identificació tributària (NUIT) 500003545, i domicili a efectes fiscals a Av. Julius Nyerere, 3453, Maputo, C.P. 257, de Moçambic.

La persona contractista declara vigents les circumstàncies que figuren en l’esmentat document. Així mateix, declara que la solvència exigida continua igualment vigent.

Ambdues parts es reconeixen competència i capacitat respectivament per a formalitzar aquest contracte, corresponent a l’expedient número D21475/G00034 N-Negociat 2/2024 de contractació del servei de disseny i implementació del Sistema de Gestió Territorial Inclusiu i Integrat –STTI, en el marc del projecte “Sustainable, Inclusive and Resilient Inhambane Province – SIRI project (d’ara en endavant, projecte SIRI).


ANTECEDENTS ADMINISTRATIUS


1. El 15 de maig de 2024, l’òrgan de contractació resol iniciar la tramitació del procediment de contractació per a la prestació del servei de disseny i implementació del Sistema de Gestió Territorial Inclusiu i Integrat –STTI, en el marc del projecte “Sustainable, Inclusive and Resilient Inhambane Province – SIRI project”. 

2. En data 2 de juny de 2024, l’òrgan de contractació aprova la contractació del servei esmentat mitjançant procediment d’adjudicació negociat sense publicitat, per una quantia 56.034,48 €, (cinquanta-sis mil trenta-quatre euros i quaranta-vuit cèntims), impostos exclosos, amb càrrec a la partida pressupostària D/6800005/2320 "Desenvolupament de sistemes d’informació" del pressupost de l’ACCD, equivalent a la línia pressupostària “3.3.1 Design and implementation of a Web Platform and an Integrated and Inclusive Territorial System – STII” del projecte SIRI, pels anys 2024 i 2025.


3. [bookmark: _GoBack]El 20 d’agost de 2024, l’òrgan de contractació adjudica el contracte per a la prestació del servei de disseny i implementació del Sistema de Gestió Territorial Inclusiu i Integrat –STTI, en el marc del projecte “Sustainable, Inclusive and Resilient Inhambane Province – SIRI project”, a l’empresa Centro de Apoio a Informação e Comunicação Comunitària (CAICC), Licitador 2, per un màxim de 65.000,00 € (seixanta cinc mil euros), impostos inclosos, dels quals 56.034,48 € es corresponen al preu del contracte i 8.965,52 € corresponen a l’IVA (16%), per haver-se considerat la seva proposició l’oferta econòmica i tècnica més avantatjosa.

CLÀUSULES DEL CONTRACTE


Primera.- L’empresa Centro de Apoio a Informação e Comunicação Comunitària (CAICC), es compromet a l’execució del contracte per a la prestació del servei de disseny i implementació del Sistema de Gestió Territorial Inclusiu i Integrat –STTI en el marc del projecte SIRI (expedient de contractació número D21475/G00034 N-Negociat 2/2024), des de la data de la seva formalització i fins a un màxim de 15 mesos, amb estricta subjecció al Quadre de Característiques i plec de clàusules aprovats per a aquest lot per l’Agència Catalana de Cooperació al Desenvolupament, documents contractuals que accepta plenament, de la qual cosa en deixa constància signant la conformitat en cadascun d’ells, i les còpies dels quals s’uneixen al present contracte com a Annex 2, i, també a les condicions estipulades a la seva proposició i als mitjans personals adscrits al contracte que ha estat adjudicat per l’Agència Catalana de Cooperació al Desenvolupament, i que s’uneixen com Annex 1.

Segona.- El preu del contracte és de 65.000,00 € (seixanta cinc mil euros), impostos inclosos, dels quals 56.034,48 € corresponen al preu del contracte i 8.965,52 € corresponen a l’IVA (16% aplicable a Moçambic), per haver-se considerat la seva proposició l’oferta econòmica més avantatjosa.

Tercera.- Els pagaments al contractista es faran d’acord amb el previst en el Quadre de Característiques del contracte. En tot cas, és necessària la prèvia presentació de la factura o les factures corresponents degudament conformades.

Les factures, que hauran de complir amb la normativa vigent, han de fer constar el número d’expedient d’aquest contracte i també la identificació de l’òrgan responsable de la comptabilitat pública, l’òrgan de contractació i el destinatari de la facturació que es detallen a continuació:

3.1  Codi d’expedient: ACCD-2024-28
3.2  Òrgan de contractació: la Direcció de l’ACCD.
3.3  Responsable de la comptabilitat pública: Unitat de Gestió Econòmica
3.4 Destinatari de la facturació: Unitat de Gestió Econòmica
3.5 Correu electrònic: gestioeconomica.accd@gencat.cat 

Quarta.- El termini d’execució del contracte és de 15 mesos des de la data de la seva formalització. L’autorització per a la iniciació dels serveis és, doncs, la data de signatura del contracte. 

Cinquena.- El contractista es responsabilitza de tots els mitjans personals i materials adients, incloent despeses de viatge, dietes i allotjament, els quals aniran a càrrec seu.

Sisena.- En el supòsit de demora en l’execució del contracte s’ha d’aplicar allò que disposa el Quadre de Característiques i plec de clàusules que regulen aquest contracte.

Setena.- El contractista queda assabentat que, per a aquest contracte, no s’aplicarà cap fórmula de revisió de preus.

Vuitena.- El contractista s’obliga al compliment de la normativa vigent en matèria laboral i de seguretat i higiene en el treball, en tots els seus aspectes, inclosos els referents a la previsió i a la Seguretat Social.

Novena.- El contractista declara sota la seva responsabilitat que l’empresa no es troba sotmesa a cap de les prohibicions que per a contractar amb les administracions públiques que estableix l’article 71 LCSP, i que en els seus òrgans de govern o administració no figura cap de les persones a què fan referència la Llei 21/1987, de 26 de novembre, d’incompatibilitats del personal al servei de l’Administració de la Generalitat, i la restant legislació aplicable sobre incompatibilitats.

Desena.- Les causes i els efectes de resolució del contracte són les assenyalades als articles 198.6, 211, 212, 213 i 313 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014. També, són causes de resolució del contracte les contemplades en el Plec de clàusules administratives particulars, en particular les especificades en la clàusula quarantena.

Onzena.- Aquest contracte té caràcter administratiu i es regeix per la normativa que preveu el Quadre de Característiques que regula.


I per què així consti tot el que s’ha convingut, els interessats firmen dos exemplars d’aquest contracte al lloc i en la data a continuació. 







Vicenç Margalef Parellada					Luís Neves Cabral Domingos
      Director de l’ACCD                       	                           Representant del CAICC



ANNEX I. OFERTA ECONÒMICA


Pressupost 

El pressupost de la licitació per al servei de disseny i implementació del Sistema de Gestió Territorial Inclusiu i Integrat –STTI en el marc del projecte SIRI és de 65.000,00 € impostos inclosos, que es distribueixen de la següent manera:

a.	Import del contracte: 56.034,48 € IVA (value-added tax - VAT) exclòs
b.	Import de l’IVA (value-added tax - VAT aplicable Moçambic -16%):  8.965,52 €

El calendari de pagaments segons l’import adjudicat del contracte és el següent:  

	Lliurables
	Data d'entrega
	Pagament
	Import sense IVA

	a. Informe incial
	Als 30 dies de de la signatura del contracte  
	Contra factura després del lliurament i aprovació 
	11.206,90 €

	b. 1r Informe de seguiment
	Als 120 dies des de la signatura del contracte 
	Contra factura després del lliurament i aprovació 
	16.810,34 €

	c. 2n Informe de seguiment
	Als 240 dies des de la signatura del contracte 
	Contra factura després del lliurament i aprovació 
	16.810,34 €

	d. 3r Informe final
	Als 365 dies des de la signatura del contracte 
	Contra factura després del lliurament i aprovació 
	11.206,90 €

	Total 
	56.034,48 €

	
	
	IVA 16%
	8.965,52 €

	
	
	Total Contracte
	65.000,00 €

